ระเบียบการประปาส่วนภูมิภาคระเบียบการประปาส่วนภูมิภาคว่าด้วยการกำหนดขั้นตอนและระยะเวลาการปฏิบัติงานเพื่อประชาชนพ.ศ. ๒๕๔๑[๑] โดยที่เป็นการสมควรปรับปรุงระเบียบการประปาส่วนภูมิภาคว่าด้วยการกำหนดขั้นตอนและระยะเวลาการปฏิบัติงานเพื่อประชาชนพ.ศ. ๒๕๓๘ ให้เหมาะสมยิ่งขึ้นอาศัยอำนาจตามความในมาตรา ๒๓ แห่งพระราชบัญญัติการประปาส่วนภูมิภาคพ.ศ. ๒๕๒๒ ผู้ว่าการจึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบการประปาส่วนภูมิภาคว่าด้วยการกำหนดขั้นตอนและระยะเวลาการปฏิบัติงานเพื่อประชาชนพ.ศ. ๒๕๔๑ข้อ ๒ ระเบียบนี้ให้ใช้บังคับตั้งแต่วันที่๓๐ มกราคม พ.ศ. ๒๕๔๑ เป็นต้นไปข้อ ๓ ให้ยกเลิกระเบียบการประปาส่วนภูมิภาคว่าด้วยการกำหนดขั้นตอนและระยะเวลาการปฏิบัติงานเพื่อประชาชนพ.ศ. ๒๕๓๘ข้อ ๔ ในระเบียบนี้วัน หมายความว่าวันตามปีปฏิทินวันทำการ หมายความว่าวันทำงานตามปกติของการประปาส่วนภูมิภาคคำขอ หมายความว่าคำขอซึ่งประชาชนยื่นเพื่อให้การประปาส่วนภูมิภาคดำเนินการให้ตามที่กำหนดในกฎหมายข้อบังคับ ระเบียบคำสั่งหรือสัญญาที่การประปาส่วนภูมิภาคทำกับประชาชนและให้หมายความรวมถึงเอกสารแบบแปลน รูปและรายละเอียดอื่นที่ต้องมีประกอบคำขอด้วยประชาชน หมายความว่าบุคคลธรรมดา นิติบุคคล หรือคณะบุคคลที่มีกฎหมายรับรองผู้ปฏิบัติงาน หมายความว่าพนักงานหรือลูกจ้างของการประปาส่วนภูมิภาคหน่วยงาน หมายความว่า ฝ่ายสำนัก กอง สำนักงานประปา และสำนักงานประปาเขตของการประปาส่วนภูมิภาคข้อ ๕[๒]ให้หน่วยงานของการประปาส่วนภูมิภาคพิจารณาและดำเนินการตามคำขอของประชาชนให้แล้วเสร็จและแจ้งให้ประชาชนผู้ยื่นคำขอทราบภายในหนึ่งวันทำการนับแต่เวลาที่ได้รับคำขอหรือให้แล้วเสร็จภายในระยะเวลาที่กำหนดตามประเภทของคำขอในบัญชีเกณฑ์การให้บริการประชาชนท้ายระเบียบนี้ข้อ ๖ คำขอใด ๆถ้าโดยสภาพแห่งเรื่องไม่อาจดำเนินการให้แล้วเสร็จภายในกำหนดเวลาตามข้อ ๕ให้ถือปฏิบัติ ดังต่อไปนี้๖.๑การพิจารณาคำขอของผู้ปฏิบัติงานที่มีหน้าที่ก่อนเสนอผู้มีอำนาจสั่งการให้พิจารณาโดยรีบด่วนแต่ไม่เกินยี่สิบวันนับแต่วันรับคำขอ หากไม่สามารถพิจารณาให้แล้วเสร็จภายในกำหนดดังกล่าวให้ขยายเวลาออกไปอีกได้ แต่ต้องไม่เกินสองครั้ง ๆ ละไม่เกินสิบวันโดยแสดงเหตุผลของการขยายเวลาไว้ด้วย๖.๒ การพิจารณาของผู้มีอำนาจสั่งการให้ใช้เวลาไม่เกินห้าวันทำการนับแต่วันที่คำขอนั้นเสนอมาถึงตนหากไม่อาจสั่งการได้ภายในกำหนดดังกล่าวให้แสดงเหตุผลไว้ในคำขอด้วยข้อ ๗ ในกรณีที่กฎหมายข้อบังคับ หรือระเบียบได้กำหนดระยะเวลาในการดำเนินการในเรื่องใดไว้แล้วให้ผู้มีหน้าที่ดำเนินการให้แล้วเสร็จตามระยะเวลาที่กฎหมาย ข้อบังคับหรือระเบียบกำหนดไว้ข้อ ๘ ในการปฏิบัติงานเพื่อประชาชนเรื่องใด ๆไม่อาจดำเนินการให้แล้วเสร็จภายในกำหนดเวลาตามข้อ ๕ ให้หน่วยงานผู้มีหน้าที่กำหนดขั้นตอนและระยะเวลาที่จำเป็นสมควรแก่สภาพของเรื่องโดยมีระยะเวลารวมแล้วต้องไม่เกินเก้าสิบวัน และแจ้งให้ประชาชนผู้ยื่นคำขอทราบข้อ ๙ การนับระยะเวลาการปฏิบัติงานนั้นไม่รวมระยะเวลาที่หน่วยงานคืนคำขอให้ประชาชนผู้ยื่นคำขอไปดำเนินการแก้ไขในกรณีคำขอนั้นไม่ถูกต้องหรือไม่สมบูรณ์ตามข้อ ๑๑.๑ข้อ ๑๐ ให้หน่วยงานผู้มีหน้าที่แจ้งผลการพิจารณาคำขอให้ประชาชนผู้ยื่นคำขอทราบทางไปรษณีย์ภายในกำหนดระยะเวลาสามวันทำการนับแต่วันมีคำสั่งหรือวันรับทราบการพิจารณาในกรณีที่หน่วยงานเห็นว่าคำสั่งนั้นหรือการพิจารณานั้นไม่สมควรที่จะส่งทางไปรษณีย์ให้หน่วยงานนั้นติดต่อแจ้งให้ประชาชนผู้ยื่นคำขอทราบโดยตรงภายในกำหนดระยะเวลาไม่เกินเจ็ดวันทำการนับแต่วันมีคำสั่งหรือวันรับทราบการพิจารณาข้อ ๑๑ ในการปฏิบัติงานเพื่อประชาชนให้ผู้ปฏิบัติงานถือปฏิบัติดังนี้๑๑.๑ ในการตรวจความถูกต้องและสมบูรณ์ของคำขอถ้าปรากฏว่าคำขอดังกล่าวไม่ถูกต้องหรือไม่สมบูรณ์ตามหลักเกณฑ์ วิธีการหรือเงื่อนไขที่กฎหมายข้อบังคับหรือระเบียบกำหนดให้หน่วยงานที่รับคำขอรวบรวมความไม่ถูกต้องหรือไม่สมบูรณ์นั้นทั้งหมดและแจ้งให้ประชาชนผู้ยื่นคำขอแก้ไขให้ถูกต้องและสมบูรณ์ในคราวเดียวกันและในกรณีจำเป็นที่จะต้องส่งคืนคำขอแก่ประชาชนผู้ยื่นคำขอก็ให้ส่งคำขอพร้อมทั้งแจ้งความไม่ถูกต้องหรือไม่สมบูรณ์ให้ทราบโดยเร็วที่สุด๑๑.๒ แจ้งผลการพิจารณาดำเนินการตามคำขอที่ถูกต้องและสมบูรณ์แล้วให้ประชาชนผู้ยื่นคำขอทราบในกรณีไม่สามารถดำเนินการนั้นแก่ประชาชนผู้ยื่นคำขอให้แจ้งเป็นหนังสือและระบุเหตุผลประกอบโดยละเอียดข้อ ๑๒ ให้หัวหน้าหน่วยงานควบคุมดูแลการปฏิบัติงานของผู้ปฏิบัติงานในบังคับบัญชาให้ปฏิบัติตามระเบียบนี้โดยเคร่งครัดในกรณีประชาชนผู้ยื่นคำขอรายใดร้องเรียนว่าผู้ปฏิบัติงานของหน่วยงานใดไม่ดำเนินการตามระเบียบให้หัวหน้าหน่วยงานนั้นตรวจสอบข้อเท็จจริง หากปรากฏว่าผู้ปฏิบัติงานผู้นั้นไม่ปฏิบัติตามระเบียบโดยไม่มีเหตุผลอันสมควรก็ให้ดำเนินการทางวินัยตามความเหมาะสมแล้วแต่กรณีข้อ ๑๓ ให้หน่วยงานที่มีหน้าที่ดำเนินการตามคำขอประกาศขั้นตอนและระยะเวลาการปฏิบัติงานแต่ละประเภทของคำขอพร้อมคำแนะนำเกี่ยวกับการนำเอกสารหลักฐานประกอบการยื่นคำขอไว้ ณหน่วยงานของตนเพื่อให้ประชาชนทราบข้อ ๑๔ การปฏิบัติงานเพื่อประชาชนของการประปาส่วนภูมิภาคในกรณีที่มีข้อสงสัยหรือนอกจากที่ได้กำหนดไว้ในระเบียบนี้ให้นำเสนอผู้ว่าการเพื่อวินิจฉัยสั่งการประกาศณ วันที่ ๓๐ มกราคม พ.ศ. ๒๕๔๑ธันยา หาญพลผู้ว่าการการประปาส่วนภูมิภาค[เอกสารแนบท้าย]๑. บัญชีรายชื่อคำขอรับบริการ ก.งานที่ประชาชนยื่นคำขอรับบริการซึ่งเป็นงานที่ดำเนินการไม่แล้วเสร็จในหนึ่งวันทำการ๒. บัญชีรายชื่อคำขอรับบริการ ข. งานที่ประชาชนยื่นคำขอรับบริการซึ่งเป็นงานที่ดำเนินการแล้วเสร็จในหนึ่งวันทำการ๓. บัญชีรายชื่อคำขอรับบริการ ค. งานที่เป็นการบริการสาธารณะ(ดูข้อมูลจากภาพกฎหมาย)ระเบียบการประปาส่วนภูมิภาคว่าด้วยการกำหนดขั้นตอนและระยะเวลาการปฏิบัติงานเพื่อประชาชน(ฉบับที่ ๒) พ.ศ. ๒๕๕๓[๓]ข้อ ๒ ระเบียบนี้ให้ใช้บังคับตั้งแต่วันประกาศเป็นต้นไปปริยานุช/จัดทำ๑๘ สิงหาคม๒๕๕๔ณัฐวดี/ตรวจ๑๘ สิงหาคม๒๕๕๔สุเมธ/ปรับปรุง๑๔ กรกฎาคม ๒๕๕๘[๑] ราชกิจจานุเบกษาเล่ม ๑๒๘/ตอนพิเศษ ๘๒ ง/หน้า ๑/๒๘ กรกฎาคม ๒๕๕๔[๒] ข้อ ๕แก้ไขเพิ่มเติมโดยระเบียบการประปาส่วนภูมิภาคว่าด้วยการกำหนดขั้นตอนและระยะเวลาการปฏิบัติงานเพื่อประชาชน(ฉบับที่ ๒) พ.ศ. ๒๕๕๓[๓] ราชกิจจานุเบกษาเล่ม ๑๒๘/ตอนพิเศษ ๘๒ ง/หน้า ๔/๒๘ กรกฎาคม ๒๕๕๔